CELEX: C2006/326/24
Language: el
Date: 2006-12-30 00:00:00
Title: Υπόθεση C-205/05: Απόφαση του Δικαστηρίου (δεύτερο τμήμα) της 9ης Νοεμβρίου 2006 [αίτηση του Tribunal des affaires de sécurité sociale de Longwy (Γαλλία) για την έκδοση προδικαστικής αποφάσεως] — Fabien Nemec κατά Caisse régionale d'assurance maladie du Nord-Est (Κοινωνική ασφάλιση διακινουμένων εργαζομένων — Άρθρο 42 ΕΚ — Κανονισμός (ΕΟΚ) 1408/71 — Άρθρο 58 — Επίδομα χορηγούμενο στους εργαζομένους που έχουν εκτεθεί στον αμίαντο — Υπολογισμός των παροχών σε χρήμα — Άρνηση λήψεως υπόψη καταβληθέντων μισθών που εισπράχθηκαν εντός άλλου κράτους μέλους)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/12
            
         Απόφαση του Δικαστηρίου (δεύτερο τμήμα) της 9ης Νοεμβρίου 2006 [αίτηση του Tribunal des affaires de sécurité sociale de Longwy (Γαλλία) για την έκδοση προδικαστικής αποφάσεως] — Fabien Nemec κατά Caisse régionale d'assurance maladie du Nord-Est
   (Υπόθεση C-205/05) (1)
   
   (Κοινωνική ασφάλιση διακινουμένων εργαζομένων - Άρθρο 42 ΕΚ - Κανονισμός (ΕΟΚ) 1408/71 - Άρθρο 58 - Επίδομα χορηγούμενο στους εργαζομένους που έχουν εκτεθεί στον αμίαντο - Υπολογισμός των παροχών σε χρήμα - Άρνηση λήψεως υπόψη καταβληθέντων μισθών που εισπράχθηκαν εντός άλλου κράτους μέλους)
   (2006/C 326/24)
   Γλώσσα διαδικασίας: η γαλλική
   Αιτούν δικαστήριο
   Tribunal des affaires de sécurité sociale de Longwy
   Διάδικοι στην υπόθεση της κύριας δίκης
   Fabien Nemec
   κατά
   Caisse régionale d'assurance maladie du Nord-Est
   Αντικείμενο της υποθέσεως
   Προδικαστική — Tribunal des affaires de securite sociale de Longwy — Ερμηνεία του άρθρου 39 της Συνθήκης ΕΚ, του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (Κείμενο που παρουσιάζει ενδιαφέρον για τον ΕΟΧ και για την Ελβετία) (ΕΕ L 166, σ. 1, και του άρθρου 15 του κανονισμού (ΕΟΚ) 574/72 του Συμβουλίου, της 21ης Μαρτίου 1972, περί του τρόπου εφαρμογής του κανονισμού (ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. τόμος 05/001, σ. 138) — Μη συνεκτίμηση, για τον υπολογισμό του επιδόματος που λαμβάνουν οι εργαζόμενοι στον τομέα του αμιάντου, των μισθών που εισπράχθηκαν στο έδαφος άλλου κράτους μέλους εφόσον από τους μισθούς αυτούς δεν παρακρατήθηκαν εισφορές υπέρ του εθνικού συστήματος κοινωνικής ασφαλίσεως
   Διατακτικό της αποφάσεως
   Το άρθρο 58, παράγραφος 1, του κανονισμού (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, όπως τροποποιήθηκε και ενημερώθηκε με τον κανονισμό (ΕΚ) 118/97 του Συμβουλίου, της 2ας Δεκεμβρίου 1996, ερμηνευόμενο σύμφωνα με τον επιδιωκόμενο προς το άρθρο 42 ΕΚ σκοπό, απαιτεί, σε περίπτωση όπως αυτή της κύριας δίκης, ο υπολογισμός των «μέσων αποδοχών», κατά την έννοια της πρώτης εκ των ανωτέρω δύο διατάξεων, να γίνεται με βάση τον μισθό που ευλόγως θα είχε εισπράξει ο ενδιαφερόμενος, λαμβανομένης υπόψη της επαγγελματικής του εξελίξεως, αν συνέχιζε να ασκεί τη δραστηριότητά του στο κράτος μέλος στο οποίο υπάγεται ο αρμόδιος φορέας.
   
      (1)  ΕΕ C 182 της 23.7.2005.